ANEXA nr. 1 la HCL nr. 36/28.04.2026
                                                         
STUDIU DE OPORTUNITATE
Privind concesionarea prin licitație publică  a unui teren situat pe strada Dealului

I. DESCRIEREA ȘI IDENTIFICAREA BUNULUI CE URMEAZĂ A FI CONCESIONAT

Obiectul concesiunii îl constituie terenul în suprafață de 12 000 mp . 
Terenul este situat în orașul Boldești - Scăeni, strada Dealului, Tarlaua 31, Parcela A 1968, având NC 21481 și face parte din domeniul privat al Orașului Boldești- Scăeni conform HCL nr.26/23.02.2021 cu modificările și completările ulterioare.
Conform Certificatului de urbanism nr. 184/20.09.2023 terenul are categoria de folosință arabil și  poate avea ca  destinații:
· sedii ale unor firme, servicii pentru întreprinderi, proiectare, consultanță în diferite domenii și alte servicii profesionale;
· sedii ale unor organizații politice , profesionale;
· amenajări aferente locuințelor: căi de acces carosabile și pietonale private, parcaje, garaje, spații plantate, locuri de joacă pentru copii, amenajări de sport pentru tineret, împrejmuiri;
· construcții aferente echipării tehnico-edilitare;
· spații verzi amenajate, spații de odihnă, agrement, locuri de joacă pentru copii, plantații de protecție;
· locuințe – sport și recreere în spații acoperite;
· activități de producție pentru patiserie, cofetărie și panificație;
· comerț alimentar și nealimentar-pensiuni, agenții de turism;
· activități industriale productive nepoluante și de servicii, IMM desfășurate în construcții industriale mici și mijlocii, distribuția și depozitarea bunurilor și materialelor produse;
· activități productive nepoluante desfășurate în construcții industriale mici și mijlocii, destinate producției , distribuției și depozitării bunurilor și materialelor și activități comerciale.
Terenul situat în intravilanul orașului Boldești-Scăeni, în suprafață de 12.000 mp, are acces din strada Dealului și din strada Bujorului și prezintă posibilități de racordare la rețelele de apă și gaze naturale.
Vecinătăți:
 N - teren proprietate privată a orașului cu nr. cadastral 23387
 S - proprietate publică a orașului (strada Bujorului) cu nr. cadastral 23842
 E - proprietate publică a orașului (strada Dealului) cu nr. cadastral 24016
 V - proprietate OMV Petrom 
 Valoare de inventar : 570.062,19 lei

II. MOTIVELE DE ORDIN ECONOMIC, SOCIAL ŞI DE MEDIU CARE JUSTIFICĂ REALIZAREA CONCESIUNII

1. Motive economico-financiare
Prin concesionarea acestui teren, concedentul urmăreşte:
  - exploatarea eficientă a terenului concesionat; 
  - impactul economic generat de promovarea imaginii zonei și implicit a orașului;
  - administrarea eficientă a domeniului public şi privat al orașului Boldești-Scăeni, în vederea  atragerii de venituri suplimentare la bugetul local;
      - posibilitatea dezvoltării zonei și îmbunătățirea nivelului de trai al locuitorilor orașului.
Prin concesionare se va încasa o redevenţă și se va achita impozitul pe teren, toate aceste sume se vor constitui în venit la bugetul local.

2.Motive sociale
Prin concesionarea acestui teren, concesionarul va fi obligat să angajeze forţǎ de muncǎ de pe raza localitǎţii, în principal din rândul şomerilor şi a celor ce beneficiazǎ de venitul minim de incluziune. Numai în cazul în care concesionarul nu gǎseşte specialişti din rândul cetǎţenilor oraşului Boldeşti-Scǎeni are dreptul sǎ angajeze din alte localitǎţi. 

3.Motive de mediu
 Prin concesionarea acestui imobil se urmărește eliminarea posibilității  de depozitare a gunoaielor și a deșeurilor  rezultate din demolarea construcțiilor, crearea unui aspect plăcut în zonă și păstrarea curățeniei. La momentul actual terenul este neîngrijit.

III. NIVELUL MINIM  AL REDEVENȚEI

      Preţul minim de pornire a licitaţiei, stabilit în urma întocmirii Raportului de evaluare de către  evaluator autorizat ANEVAR , Ene Constanța, este de 11,83 euro/mp, rezultând o valoare totala de 141.960 euro, echivalentul a 723.240,00 lei la cursul valutar de la data emiterii raportului, 27.03.2026.
     Nivelul redevenţei de pornire a licitatiei, va fi stabilit ținând cont de prevederile art.307, alin.(5), din OUG nr.57/2019 privind Codul administrativ și anume:
a) Proporționalitatea redevenței cu beneficiile obținute din exploatarea bunului de către concesionar:
	- beneficiile obținute de către concesionar, considerăm că vor fi modice, deoarece prin activitățile comerciale și/sau serviciile prestate nu se crează plusvaloare.	Concesionarul va obține un profit rezultat din adaosul comercial care este condiționat de piață, precum și de cuantumul redevenței.   
b)Valoarea de piață a bunului care face obiectul concesiunii:
	- valoarea de piață evaluată de evaluator autorizat ANEVAR Ene Constanta =11,83 Euro/mp;
c) Corelarea redevenței cu durata concesiunii:
     Durata propusă pentru concesiune este de 49 de ani.
	 În ipoteza recuperării valorii de piață în 25 de ani, rezultă: 141.960 euro/25 ani = 5678,40 euro/ an redevență.

IV.PROCEDURA UTILIZATĂ  PENTRU  ATRIBUIREA  CONTRACTULUI  DE   CONCESIUNE  ȘI  JUSTIFICAREA  ALEGERII  PROCEDURII

 	Conform art. 312, alin. (1) din OUG nr.57/2019 privind Codul administrativ cu modificările și completarile ulterioare, atribuirea se va face prin licitaţie publică.
În baza Studiului de oportunitate, concedentul elaborează Caietul de sarcini şi Documentația de atribuire în vederea organizării licitației. 

V.DURATA  ESTIMATĂ  A  CONCESIUNII  

Durata propusă pentru concesiune este de 49 ani.


VI. TERMENUL PREVIZIBIL PENTRU REALIZAREA PROCEDURII DE CONCESIUNE

	Licitaţia  pentru atribuirea contractului de concesiune se va desfǎşura în cursul semestrului I al anului 2026.



Întocmit,
Breană Petre Dragoș
